## Ophavsret og det offentlige?
I forlængelse af en vedr. Lægdommer, som jeg slettede, da den var kopieret fra domstol.dk, vil jeg lige høre om folk er uenige med min fortolkning af ophavsretslovens paragraf 9 om offentlige aktstykker:
"§ 9. Love, administrative forskrifter, retsafgørelser og lignende offentlige aktstykker er ikke genstand for ophavsret."
Er ovenstående tekst fra domstol.dk dækket af §9? Jeg syntes umiddelbart ikke, da teksten, i mine øjne, er en almen information uden at være et aktstykke. Eller tager jeg fejl? 15. aug 2011, 13:55 (CEST)
Den ovennævnte kildetekst er ikke en lov eller en retsafgørelse. Ej heller er den en administrativ forskrift eller et aktstykke. Jeg ser den som en informationsside, der dog er udgivet af en offentlig myndighed. Medmindre der er en anden fiks paragraf i ophavsretsloven, så tror jeg ikke, at det kan betragtes som noget, der er frit for ophavsret, så ja, jeg er enig i din fortolkning. -- 15. aug 2011, 15:57 (CEST)
 Jeg vil nok også sige at teksten ikke falder ind under den paragraf der er henvist til. Men måske kan man spørge Domstolsstyrelsen om de er villige til at frigive deres tekst under en passende licens. — 15. aug 2011, 16:26 (CEST)
